Document ID: 31994R0761

ΚΑΝΟΝΙΣΜΟΣ (ΕΚ) αριθ. 761/94 ΤΗΣ ΕΠΙΤΡΟΠΗΣ της 6ης Απριλίου 1994 για την τροποποίηση του κανονισμού (ΕΟΚ) αριθ. 1956/88 του Συμβουλίου για τη θέσπιση διατάξεων εφαρμογής του προγράμματος της αμοιβαίας διεθνούς επιθεωρήσεως που εγκρίθηκε από την οργάνωση αλιείας του Βορειοδυτικού Ατλαντικού (NAFO)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 5,
Εκτιμώντας:
ότι ο κανονισμός (ΕΟΚ) αριθ. 1956/88 (2), όπως τροποποιήθηκε από τον κανονισμό (ΕΟΚ) αριθ. 436/92 (3), εφαρμόζει το πρόγραμμα της αμοιβαίας διεθνούς επιθεώρησης που εγκρίθηκε από την επιτροπή αλιείας της οργάνωσης αλιείας του Βορειοδυτικού Ατλαντικού (NAFO), στις 10 Φεβρουαρίου 1988-
ότι η επιτροπή αλιείας NAFO ενέκρινε, στις 10 Σεπτεμβρίου 1993, πρόταση για τροποποιήσεις του προγράμματος-
ότι, σύμφωνα με το άρθρο ΧΙ της σύμβασης NAFO, η πρόταση θα αποτελέσει, αν δεν υπάρξουν αντιρρήσεις, μέτρο που θα δεσμεύσει τα συμβαλλόμενα μέρη, με ισχύ από τις 16 Δεκεμβρίου 1993-
ότι η Κοινότητα ενέκρινε το τροποποιημένο πρόγραμμα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Τομέα Αλιείας και Υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο 5.ii) του παραρτήματος του κανονισμού (ΕΟΚ) αριθ. 1956/88 τροποποιείται ως εξής:
1. Προστίθεται το ακόλουθο νέο εδάφιο:
"Όταν ένα σκάφος επιθεώρησης επισημάνει ότι ένα μέλος επιθεώρησης πρόκειται να επιβιβαστεί επί αλιευτικού πλοίου που άρχισε ή πρόκειται να αρχίσει την ανέλκυση των διχτυών του, ο πλοίαρχος αυτού του αλιευτικού σκάφους εξασφαλίζει ότι το δίχτυ δεν έχει ανακτηθεί για περίοδο 30 λεπτών μετά τη λήψη του σήματος."
2. Στην προτελευταία σειρά οι όροι "και στις δύο περιπτώσεις" αντικαθίστανται από τους όρους "σε κάθε περίπτωση".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Απριλίου 1994.

Labels: 7
13
15
6